ບັນດາ ສະມາຊິກ ສະພາສູງ ສະຫະລັດ ຮຽກຮ້ອງ ໃຫ້ຕໍ່ຕ້ານ ການໂຄສະນາ ຊວນເຊື່ອ ຂອງຣັດເຊຍ ແລະຈີນ
ບັນດາ​ສະມາຊິກ​ສະພາ​ສູງສະຫະລັດ ໄດ້​ສະ​ເໜີ​ຮ່າງ​ກົດໝາຍ ສະບັບ​ນຶ່ງ ​ທີ່​ແນໃສ່ ​ເພື່ອ​ຕໍ່​ຕ້ານ​​ການໂຄສະນາ ​ຊວນ​​ເຊື່ອ ຂອງ ຣັດ​ເຊຍ ຈີນ ​ແລະ​​ປະ​ເທດ​ອຶ່ນໆ.
ບັນດາສະມາຊິກສະພາສູງ ສະຫະລັດ ທ່ານ Rob Portman ສັງກັດພັກຣີພັບບລິກັນຈາກລັດ Ohio ແລະ ທ່ານ Chris Mur- phy ສັງກັດພັກເດໂມແຄຣັດ ຈາກລັດ New York ໄດ້ສະເໜີ ຮ່າງກົດໝາຍສະບັບນຶ່ງ ທີ່ແນໃສ່ ເພື່ອຕໍ່ຕ້ານ ການໂຄສະນາ ຊວນເຊື່ອຂອງ ຣັດເຊຍ ຈີນ ແລະປະເທດອຶ່ນໆ ອີງຕາມບັນດາຜູ້ນຳສະເໜີແລ້ວ ຮ່າງກົດໝາຍ ທີ່ຮ້ອງວ່າ “ການ ຕໍ່ຕ້ານການໂຄສະນາຊວນເຊື່ອ ແລະໃຫ້ຂໍ້ມູນທີ່ຜິດພາດ” ແມ່ນ ແນໃສ່ເພື່ອປັບປຸງຄວາມສາມາດຂອງສະຫະລັດໃນການຕໍ່ຕ້ານ ການໂຄສະນາຊວນເຊື່ອ ແລະໃຫ້ຂໍ້ມູນທີ່ຜິດພາດ ຂອງຕ່າງປະ ເທດແລະຊ່ວຍບັນດາປະຊາຄົມຢູ່ໃນປະເທດຕ່າງໆ ເພື່ອປ້ອງກັນບໍ່ໃຫ້ເຂົາເຈົ້າຕົກເປັນເຄື່ອງມືສວຍໃຊ້ຈາກຕ່າງປະເທດ ໃນການຖະແຫລງລະຫວ່າງກອງປະຊຸມຂອງສະພາ Atlantic ຊຶ່ງເປັນສະຖາບັນຄົ້ນຄວ້າ ທີ່ມີຫ້ອງການຢູ່ນະຄອນຫລວງວໍຊິງຕັນ ໃນວັນພຸດທີ່ຜ່ານມານີ້ ທ່ານ Portman ກ່າວວ່າ ທ່ານເຊື່ອວ່າ ສະຫະລັດ ບໍ່ໄດ້ດຳເນີນການຢ່າງພຽງ ພໍໃນຄວາມພະຍາຍາມທີ່ຈະຕໍ່ຕ້ານ “ການສ້າງຄວາມບໍ່ທຸ່ນທ່ຽງ” ໂດຍການໂຄສະນາຊວນເຊື່ອ ຈາກຕ່າງປະເທດ ແລະໃຫ້ຂໍ້ ມູນທີ່ບໍ່ຖືກຕ້ອງ ທ່ານ Portman ກ່າວວ່າ “ໃນຂະນະທີ່ການສົນທະນາຫາລືສ່ວນໃຫຍ່ຂອງປະຊາຊົນກ່ຽວ ກັບບັນຫາເຫລົ່ານີ້ ແມ່ນໄດ້ແນໃສ່ຄວາມຕ້ອງການຢ່າງຮີບດ່ວນໃນການຕໍ່ຕ້ານພວກຫົວ ຮຸນແຮງຈັດ ແລະຂ້າພະເຈົ້າເຂົ້າໃຈວ່າ ຂ້າພະເຈົ້າຄິດວ່າມັນມີຄວາມສຳຄັນເທົ່າທຽມກັນ ທີ່ຈະແກ້ໄຂການດຳເນີນຄວາມພະຍາຍາມທີ່ສະລັບຊັບຊ້ອນກວ້າງຂວາງແລະໃນລະຍະ ຍາວ ໂດຍປະເທດຕ່າງໆ ທີ່ເສກສັນປັ້ນແຕ່ງ ແລະຄວບຄຸມຂໍ້ມູນ ເພື່ອໃຫ້ບັນລຸເປົ້າໝາຍ ປະເທດຂອງເຂົາເຈົ້າ ທີ່ມັກຈະສ້າງຄວາມເສຍຫາຍ ໃຫ້ແກ່ພັນທະມິດສະຫະລັດ ຜົນປະ ໂຫຍດຂອງພວກເຮົາ ຄຸນຄ່າຂອງພວກເຮົາ ບັນດາປະເທດເຫລົ່ານີ້ ໄດ້ໃຊ້ເງິນຢ່າງຫຼວງ ຫລາຍ ເພື່ອສ້າງຄວາມກ້າວໜ້າ ໃນດ້ານການອອກອາກາດ ແລະຄວາມສາມາດ ດ້ານສື່ ມວນຊົນໃນລະບົບ digital ທີ່ແນໃສ່ການໂຄສະນາໃຫ້ທຶນສະໜັບສະໜຸນຕໍ່ຂະບວນການ ເຄື່ອນໄຫວທາງການເມຶອງຕ່າງປະເທດ ແລະຄວາມພະຍາຍາມອຶ່ນໆເພື່ອສ້າງອິດທິພົນຕໍ່ ບັນດາຜູ້ຊົມຜູ້ຟັງທີ່ສຳຄັນ ແລະປະຊາກອນ ” ອີງຕາມສະມາຊິກພັກຣີພັບບລິກັນ ຈາກລັດ Ohio ລະດັບການໃຊ້ຈ່າຍຂອງ ສຽງອາເມ ຣິກາ ແລະວິທະຍຸຢູໂຣບເສຣີ ວິທະຍຸ Liberty ທີ່ໄດ້ຮັບທຶນມາຈາກ ລັດຖະສະພາສະຫະ ລັດນັ້ນ ແມ່ນໜ້ອຍຫລາຍ ເມື່ອປຽບທຽບໃສ່ທີ່ໂທລະພາບRT ຊຶ່ງເປັນໂທລະພາບດາວ ທຽມ ທີ່ວັງ Kremlin ໃຫ້ທຶນສະໜັບສະໜຸນ ແລະໂທລະພາບ CCTV ຂອງລັດຖະບານ ຈີນ